बेंगलूरु/दक्षिण भारत। वर्द्धमान स्थानकवासी जैन श्रावक संघ चिकपेट शाखा के तत्वावधान में यहां गोड़वाड़ भवन में उपाध्यायश्री रवींद्रमुनिजी के मंगलाचरण से धर्मसभा की शुरुआत हुई। इस अवसर पर सलाहकारश्री रमणीकमुनिजी ने अपने प्रवचन में कहा कि आने वाले पर्युषण के 8 दिन हम सब की परीक्षा के दिन हैं। चातुर्मास के गत 42 दिनों में कितना सुना, आगमों का स्वाध्याय करते हुए कितना समझा, प्रतिदिन सामायिक का फल कितना मिला या नहीं यानी सांसों का हिसाब किताब देने का वक्त आया है।